**Výbor Národnej rady Slovenskej republiky**

 **pre financie a rozpočet**

129. schôdza

 PREDS-1038/2023

 **Výpis zo zápisnice**

**zo 129. schôdze Výboru Národnej rady Slovenskej republiky pre financie a rozpočet konanej dňa 2. mája 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Výbor Národnej rady Slovenskej republiky pre financie a rozpočet** prerokoval dňa 2. mája 2023 zákon z 28. marca 2023, ktorým sa mení a dopĺňa zákon č. 669/2007 Z. z. **o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon)** v znení neskorších predpisov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1701)** a na návrh poslanca **Mariána Viskupiča** výbor hlasoval o návrhu uznesenia uvedeného v prílohe.

Z celkového počtu 12 poslancov Výboru Národnej rady Slovenskej republiky pre financie a rozpočet bolo prítomných 8 poslancov. Za návrh predneseného uznesenia hlasovali 6 poslanci, 0 poslancov hlasovalo proti návrhu a 3 sa zdržali hlasovania. Výbor Národnej rady Slovenskej republiky pre financie a rozpočet **neprijal platné uznesenie**, nakoľko **návrh uznesenia nezískal podporu potrebnej nadpolovičnej väčšiny všetkých poslancov** podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 **Marián Viskupič**

 predseda výboru

 **Erik Ňarjaš**

**Ladislav Kamenický**

 overovateľ výboru

#### Výbor Národnej rady Slovenskej republiky

 **pre financie a rozpočet**

 129. schôdza

PREDS-1038/2023

 **Návrh**

**U z n e s e n i a**

**Výboru Národnej rady Slovenskej republiky**

**pre financie a rozpočet**

**z 2. mája 2023**

Výbor Národnej rady Slovenskej republiky pre financie a rozpočet prerokoval zákon z 28. marca 2023, ktorým sa mení a dopĺňa zákon č. 669/2007 Z. z. **o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon)** v znení neskorších predpisov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1701) a**

1. **p r e r o k o v a l**

pripomienky prezidentky Slovenskej republiky uvedené v III. časti rozhodnutia prezidentky Slovenskej republiky **z 18. apríla 2023 číslo 2568-2023- KP SR;**

1. odporúča

Národnej rade Slovenskej republiky

**schváliť** zákon z 28. marca 2023, ktorým sa mení a dopĺňa zákon č. 669/2007 Z. z. **o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon)** v znení neskorších predpisov v znení neskorších predpisov, vrátený prezidentkou Slovenskej republiky na opätovné prerokovanie Národnou radou Slovenskej republiky **(tlač 1701) v pôvodnom znení;**

##### ukladá

##### predsedovi výboru

podať predsedovi Výboru Národnej rady Slovenskej republiky pre hospodárske záležitosti ako gestorskému výboru informáciu o výsledku prerokovania.

 **Marián Viskupič**

 predseda výboru

 **Erik Ňarjaš**

**Ladislav Kamenický**

 overovateľ výboru